**ՔՆՆՈՒԹՅԱՆ ՎԱՐՔԱԳԾԻ ԿԱՆՈՆՆԵՐ**

Քննության վարքագծի կանոնները ծառայում են բոլոր քննություն հանձնողների իրավունքների և շահերի պաշտպանությանը: Այս կանոններով ապահովված են քննության սեկտորում աշխատանքային պայմանների ստեղծումը և գործընթացի արդարացի և օբյեկտիվ ուղղորդումը:

Թեստավորման ժամանակ պարտավոր եք պահպանել նոր կորոնավիրուսի տարածման կանխարգելման հետ կապված կանոնները. կրե'ք դիմակ, քննական գործընթացին մասնակցող այլ անձանց հետ պահպանե'ք սոցիալական հեռավորություն, մատնանշման դեպքում՝ մշակե'ք ձեռքերը ախտահանիչ լուծույթով:

Նկատի ունեցեք այն, որ նստարանի վրա չպետք է տեղադրեք ոչ մի իր, բացի այն իրերից, որոնք մինչև քննության սկսվելը բաժանվեց ձեզ: Պլաստմասե շշով ջուրը կարող եք դնել հատակին:

Պատասխանների թերթը ուշադրությամբ վերանայեք հսկիչի կամ դիտորդի հետ միասին, որպեսզի համոզվեք, որ այն վնասված չէ, որից հետո սեկտորի ամփոփագրում ստորագրեք չվնասված Պատասխանների թերթ ստանալու վերաբերյալ (թերություններ ունեցող Պատասխանների թերթը կփոխվի):

Պատասխանների թերթի վրա հսկիչի կամ դիտորդի կողմից փակցված ծածկագծիկի՝ շտրիխկոդի համարը անձամբ փոխադրեք սեկտորի ամփոփագրի համապատասխան սյունակի մեջ:

Հսկիչին կամ դիտորդին կարող եք դիմել միայն ձեռքը բարձրացնելով:

Թեստի վրա աշխատանքը կարելի է սկսել միայն այն բանից հետո, երբ դիտորդը կամ հսկիչը կտան ցուցում, և կսկսվի քննության ժամանակի հաշվարկը:

Եթե ժամանակից շուտ ավարտեք թեստի վրա աշխատանքը և Պատասխանների թերթի լրացումը, ձեռքը բարձրացնելով նշան արեք դիտորդին կամ հսկիչին, ում սահմանված կարգով կհանձնեք սևագրության համար հատկացված թերթերը և Պատասխանների թերթը, ինչը կհաստատեք ամփոփագրում ստորագրությամբ, և միայն դրանից հետո կթողնեք քննության սեկտորը:

 Քննության ավարտից 10 րոպե շուտ դիտորդը կամ հսկիչը կհիշեցնեն ժամանակը, որպեսզի թեստի վրա աշխատանքն ավարտեք ժամանակին:

Ժամանակ՝ ոչ ոքի չի ավելացվի (բացի այն անձանցից, ովքեր բժշկական տեղեկանքով հավաստված գործառույթային առումով թերություններ ունեն):

**Քննվողը նախազգուշացում կստանա հետևյալ դեպքերում.**

հսկիչին կամ դիտորդին թեստի բովանդակության հետ կապված հարցեր առաջադրելու,

քննական գործընթացի ժամանակ զրույցի, իրար հետ խոսելու կամ որևէ ձևով միմյանց օգնելու փորձի,

մինչև դիտորդի կամ հսկիչի ցուցումը թեստի վրա աշխատանքը սկսելու,

քննության ժամանակի սպառվելուց հետո թեստի վրա աշխատանքը շարունակելու,

աշխատանքի տեղը առանց թույլտվության թողնելու,

բացի թույլատրված իրերից աշխատանքային սեղանին այլ իրեր հայտնաբերելու,

Պատասխանների թերթը լրացնելու համար կենտրոնի կամ կենտրոնի կողմից թույլատրված գրչից բացի այլ գրիչ օգտագործելու,

Պատասխանների թերթի վրա նույնականացնող նշան (անուն, համար, հասցե և այլն) կամ որևէ տեսակի այնպիսի գրաֆիկական պատկերներ (ֆիգուր, մակագրություն և այլն) դնելու համար, որը կապված չէ թեստային առաջադրանքի հետ:

Մեկ նախազգուշացումից հետո նույն կամ ցանկացած այլ խախտում կրկնելու դեպքում քննվողը կհեռացվի քննությունից:

**Քննությունից առանց նախազգուշացման կհեռացվի անձը.**

* բառարան, բջջային հեռախոս, հաշվիչ կամ այլ էլեկտրոնային սարք (այդ թվում ժամացույց) քննության բերելու և դրանք թեկուզև անջատված վիճակում հայտնաբերելու դեպքում,
* օժանդակ նյութ կիրառելու կամ հայտնաբերելու դեպքում,
* կարգապահությունը կոպիտ խախտելու, նաև քննական գործընթացին մասնակցող անձին վիրավորելու կամ նման դեպքում,
* ալկոհոլի, թմրեցուցիչ կամ հոգեմետ նյութերի ազդեցության ներքո գտնվելու դեպքում,
* նոր կորոնավիրուսի տարածման կանխարգելման հետ կապված կանոնները խախտելու դեպքում կարվի դիտողություն և մատնացույց կարվի կանոնների պաշտպանության անհրաժեշտության մասին: Նշված դիտողությունը չկատարելու դեպքում կհեռացվեք քննությունից,
* քննություն հանձնողը պետք է ենթարկվի քննության հսկիչի, դիտորդի կամ այլ պատասխանատու անձի որոշմանը, այդ թվում քննութունից հեռացվելու մասին,
* քննության գործընթացի մասնակից որևէ անձի/անձանց կողմից սահմանված ընթացակարգերի խախտման դեպքում, իրավունք ունեք նույն օրը ներկայացնել բողոքի հայտ քննության կենտրոնի շենքում:

# Մաղթում ենք հաջողություն: